kardosdrur/scandi-wiki huggingface dataset:
Geoff Whitehorn

Geoffrey Charles " Geoff " Whitehorn (født 29. august 1951, London, England) er en guitarist og singer-songwriter, der blandt andre har været medlem af If, Crawler og Procol Harum.

Karriere 
I august 1973 blev Whitehorn medlem af det banebrydende britiske jazz-rockband, If i dettes tredje og sidste konstellation. Han optrådte på deres to sidste albums, Not Just Another Bunch of Pretty Faces (1974) og Tea Break Over, Back on Your 'Eads (1975). I denne periode indspillede han sit første soloalbum, Whitehorn (1974, Stateside), med If-medlemmerne Dick Morrissey og Cliff Davies . Dette blev efterfulgt af to stort set instrumentale soloalbums, Big in Gravesend og Geoff Who? som han også genindspillede og udvidede som Geoff Who? 2002 . I 1976–1979 spillede Whitehorn i bandet Crawler (tidligere kendt som Back Street Crawler ) og erstattede bandets grundlægger Paul Kossoff efter sidstnævnte død.

I 1979 sluttede Whitehorn sig til Roger Chapmans band The Shortlist. Dette band turnerede i udstrakt grad i Europa og indspillede ti albums med Chapman som vokal. Whitehorns spil i bandet var inspireret af jazz - harmonier. Han forlod Shortlist i 1988, men har senere optrådt med Chapman i flere forskellige konstellationer.

I 1991 blev han medlem af gruppen Procol Harum, og er nu den, der har været næst længst medlem (efter grundlæggeren Gary Brooker). Han har således spillet på alle deres seneste optagelser, såsom The Long Goodbye, One More Time - Live i Utrecht 1992, The Well's on Fire og Novum samt på Procol Harums live DVD, optaget i Greve, Danmark og på Union Chapel (koncert fredag den 12. december 2003). Ligeledes medvirker han på optagelsen med et symfoniorkester i 2006 på Ledreborg Slot. Han ændrede i sine medvirkender hos Bandet sin stil til mere klassisk rock- solo-præstationer.

Whitehorn har også bidraget til optagelser og forestillinger hos andre kunstnere, såsom Bad Company, Jethro Tull, Kevin Ayers, Elkie Brooks, The Who, Roger Waters, Manfred Mann's Earth Band, Paul McCartney, Billy Ocean og Paul Rodgers . I 2007 arbejdede han sammen med Elkie Brooks på hendes turné i Storbritannien. Siden da har Geoff spillet regelmæssigt med Gambler og for nylig The Strumbums.

Ekstraordinære optrædender med Free's All Right Now (med Paul Rogers), The Who's Quadrophenia i Hyde Park og New York, hvor han spiller hovedrollen (mens Pete Townshend spiller akustisk), Led Zeppelins Stairway to Heaven (med Never the Bride og British Rock Symphony) kan findes på internettet

Referencer

Eksterne links 
 Procol Harum.com-biografi om Geoff Whitehorn
 Interview med Geoff Whitehorn om hans karriere, herunder venskab med Chris Thompson og arbejde med Manfred Mann's Earth Band 

Guitarister fra Storbritannien
Procol Harum
Personer fra London
Wilkin-floden

Wilkin-floden er en flod i Otago-regionen i New Zealand, der strømmer ind i Lake Wanaka. Makarora er et bevaret naturområde. Det har en lang række naturlige træk fra snebelagte bjerge til floder og uberørt regnskov. Lokale turisme-arrangører tilbyder helikopter- og jetbådture langs Wilkin-floden.

Noter 

Floder i New Zealand
Stjerneskud (smørrebrød)

Et stjerneskud er en type smørrebrød med en stegt og en dampet rødspættefilet på franskbrød (ristet toastbrød) garneret med fx asparges, kaviar, rejer og citron.

Stjerneskuddet siges at være opfundet af Ida Davidsen, da kosmonauten Jurij Gagarin besøgte København i 1962, hvor hun serverede et stykke højt belagt smørrebrød med rødspættefileter formet som en raket, som hun kaldte et stjerneskud.

I 2005 blev den danske kok Rasmus Kofoed fyret fra Hotel d'Angleterre, da han nægtede at sætte stjerneskud, pariserbøf og club sandwich på menukortet i hotellets restaurant.

Referencer 

Mad fra Danmark
Smørrebrød
Saudi-Arabien ved sommer-OL 2020

Saudi-Arabien deltog under Sommer-OL 2020 i Tokyo som blev afviklet i perioden 23. juli til 8. august 2021.

Medaljer

Medaljevinderne

Referencer 

Lande ved sommer-OL 2020
2020
Aiko af Japan

Aiko, prinsesse Toshi (敬敬宮愛子内親王 Toshi-no-miya Aiko Naishinnō, født 1. december 2001) er det eneste barn af kejser Naruhito og kejserinde Masako af Japan.

Referencer 

Prinsesser fra Japan
Odins væddemål

Odisn væddemål er det tredje tegneseriealbum i serien om Valhalla af Peter Madsen. Det udkom i 1982, og er løst baseret på oplysninger om Odins brødre Vile og Ve fra Yngre Edda og Ynglingesaga. Fortællingen om Thor og færgemanden samt en del af sagnet om Regnar Lodbrog er også inkorporeret.

Handling 
Historien handler om Odin, der ikke er tilfreds med standarden på de krigere som valkyrierne bringer til Valhal. Han indgår derfor et væddemål med dem om at han kan finde tre krigere, som er bedre end alle dem, som valkyrierne finder. Forklædt drager han til Midgård, mens han efter lade sin to brødre Vile og Ve til at styre Valhal. Det skaber uro, og det ender med at tre af guderne drager ud for i forklædning at snyde Odin til at vælge dem som de bedste krigere, så han kan komme hjem og bringe orden på tingene.

Referencer 

Valhalla
Litteratur i 1982
Rejsen til Udgårdsloke

Rejsen til Udgårdsloke er det femte tegneseriealbum af Peter Madsen i serien om Valhalla, og blev udgivet i 1987. Historien er en fortsættelse på det forrig album, Historien om Quark (1987), og tegnefilmen Valhalla (1986) er baseret på disse to albums.

Historien fortæller myten Thor hos Udgårdsloke, hvor Thor og Lokes rejse til Udgård og møder kæmpen Skrymer, samt dyster hos jætten Udgårdsloke, der er beskrevet i Yngre Edda.

Handling 

Thor, Loke, Tjalfe og Røskva rejser til Udgård for at aflevere jætteungen Quark, som de havde fået med i det forrige album, fordi Loke havde væddet med Udgårdsloke. Han vil dog kun tage Quark tilbage, hvis Thor og de andre kan vinde i en række dyster.

Udgårdsloke har dog snydt; Loke spiser om kamp med Lue, der i virkeligheden er ild; Tjalfe skal løbe om kap med Udgårdslokes tanker; Thor skal tømme et drikkehorn, som er forbundet til verdenshavene, og herefter skal han løfte en kat, der er Midgårdsormen i forklædning. Til sidst skal Thor danse med Udgårdslokes gamle mor, Elle, der næsten tager livet af ham, for hun er i virkeligheden alderdommen, der dræner livet af Thor. Han vender dog tilbage til livet.

Tjalfe har opdaget, at jætterne snyder, fordi Hugin og Munin har givet ham varsler, og da han fortæller Thor og Loke om dette, beslutter Loke sig for også at snyde lidt. Næste morgen drager de afsted fra Udgårdslokes gård sammen Quark, men da de er vel uden for portene råber Udgårdsloke til dem, at han har snydt. Loke forklarer, at de skam allerede vidste det, og viser at den Quark, som de har med i følget i virkeligheden er en høne, som han har fortryllet. Den rigtige Quark dukker op ved siden af Udgårdsloke.

Referencer 

Valhalla
Litteratur i 1989
Levoča

Levoča er en by og kommune i distriktet Levoča i regionen Prešov i det nordlige Slovakiet. Den ligger 370 kilometer fra den slovakiske hovedstad Bratislava. Byen har et areal på 114,77 km² og en befolkning på  indbyggere.

Referencer

Eksterne links 
 

Byer i Slovakiet
Brugernes FørerhundeOrdning

Brugernes FørerhundeOrdning (BFO) er en dansk non-profit-forening, der træner og udplacerer førerhunde. 

Foreningen er etableret i 2010 af en gruppe førerhundebrugere, der ønskede medbestemmelse i deres kommende førerhundes race og træning, så denne kunne optimeres til at møde brugernes individuelle behov.

Siden er foreningens felt udvidet til også at træne andre servicehunde, fx til kørestolsbrugere og folk med PTSD eller angst.

Foreningens primære formål er hermed at træne og udplacere servicehunde, der er specifikt trænet til brugerens behov, men foreningen står også bag en del oplysningskampagner om synshandicappede og servicehunde samt kurser for brugere, pårørende og virksomheder.

Brugernes FørerhundeOrdning adskiller sig fra andre førerhunde-foreninger ved at tilbyde medbestemmelse i forhold til valg af race, ved at samtræne i brugerens eget område, og ved ikke at have begrænsning på, hvor meget hjælp den enkelte bruger kan modtage.

Foreningens politiske arbejde dannede grundlag for det lovforslag, der efter vedtagelsen betød, at det ikke længere er lovligt at diskriminere grundet handicap - og at er blind derfor eksempelvis skal have lov til at tage sin førerhund med ind i forretninger, hvor det normalt ikke er tilladt at medbringe dyr.

Brugernes FørerhundeOrdning tilbyder støttemedlemskaber, men kræver ikke medlemskab som en betingelse for at gå ind i en sag: I stedet fokuseres på generelle problematikker for synshandicappede.

Foreningens bestyrelse består primært af synshandicappede med den blinde formand, Winnie Vestergaard, i spidsen

Referencer 

Organisationer fra Danmark
Blindhed
Etableret i 2010
De gyldne æbler

Iduns æbler er det syvende tegneseriealbum af Peter Madsen i serien om Valhalla, og blev udgivet i 1990. Historien er en genfortælling af myterne, hvordan Loke forråder Idun, og hvordan Thor siden befrier hende fra Tjasse, samt hvordan Tjasses datter Skade kræver bod for hans død og bliver gift med Njord.

Handling 

Loke laver en aftale med den rige jætte Tjasse, som gerne vil have fat i Idun og ikke mindst hendes magiske æbler, der giver evigt liv. Loke prøver først at lokke hende, men ender med at kidnappe hende og føre hende til Tjasse. Han nægter dog at betale Loke. Samtidig begynder guderne at bliver meget gamle meget hurtigt, da de ikke længere kan få Iduns magiske æbler. Loke har dog sikret sig et æble, inden Idun blev bortført, men han får snakket sig fra gudernes vrede ved at påstå, at han gjorde det for kunne få Tjasse datter, Skade, som kone.
Han bliver derfor sendt afsted for at få æblerne og Idun tilbage, og Thor tager med ham.

Thor ender med at befri Idun og slår Tjasse ihjel. Skade kræver erstatning og vil giftes med Balder, men det bliver arrangeret således hun kan vælge mellem alle Asgårds enlige mænd, men kun ud fra deres ben. Hun vælger de pæneste ben, som hun tror tilhører Balder, men det viser sig at være Njords, som er pæne, fordi han tilbringer så meget tid med dem i havet. De bliver forelskede og snart efter gift, men finder hurtigt ud af, at Skade ikke kan holde ud at være hos Njord ved havet, hvor havmågerne holder hende vågen hele natten, og Njord kan ikke holde ud at være hos Skade i bjergene, hvor ulvene hyler.

Referencer 

Valhalla
Litteratur i 1990
Angiografi

Angiografi eller arteriografi er en billediagnostisk teknik, der danner to- eller tre-dimensionelle billeder af en patients blodårer. Dette gøres især med computertomografi, men MR-scanning kan også anvendes, hvilket i så fald kaldes MR-angiografi.

Radiologi
MR-angiografi

MR-angiografi (MRA) er en medicinsk teknik til at tage et 3D-billede af blodårerne (angiografi) i en patient vha. MRI.

Angiografi
Athena Manoukian

Athena Manoukian (armensk: Աթենա Մանուկեան; græsk: Αθηνά Μανουκιάν; født 22. maj 1994), er en græsk sangerinde af armensk oprindelse.

I 2007 deltog Manoukian i talentvisningen "This Is What's Missing", og vandt førstepræmie. I 2011 udgav hun sin første single "Party Like A Freak".

Manoukian skulle have repræsenteret Armenien ved Eurovision Song Contest 2020 i Rotterdam, der imidlertid blev aflyst på grund af COVID-19-pandemien.

Diskografi

Singles 
As lead artist

Som featured kunstner

Referencer

Eksterne henvisninger 
 

Deltagere ved Eurovision Song Contest 2020
Armeniens Eurovision Song Contest-deltagere
Ben Dolic

Benjamin Dolic (født 4. maj 1997) er en slovensk sanger, der skulle have repræsenteret Tyskland ved Eurovision Song Contest 2020 i Rotterdam, der imidlertid blev aflyst på grund af COVID-19-pandemien.

I en alder af tolv deltog Dolic i det slovenske talentudvalg Slovenija ima talent. Her nåede han semifinalen. Da han var på gymnasiet, blev han en del af D Base gruppen. Med denne gruppe deltog han i den slovenske indledende runde af Eurovision Song Contest 2016. I 2018 deltog Dolic i den ottende sæson af The Voice of Germany (Tysklands Stemme).

Referencer 

Deltagere ved Eurovision Song Contest 2020
Sangere fra Slovenien
Endocytose

Endocytose er cellens måde at optage molekyler eller andre stoffer, som er for store til at krydse cellemembranen.

Ved endocytose omslutter en celle et molekyle og absorberer det. Cellemembranen danner en hulning indadtil (en invagination) hvori stoffet, der skal absorberes, fanges. Hulningen afsnøres derefter fra indersiden af membranen, hvilket skaber en vesikel, som indeholder stoffet. Absorption af faste partikler ved hjælp af endocytose kaldes også fagocytose, mens endocytose af væske (f.eks. vand der indeholder store proteiner), kaldes pinocytose. Endocytose kræver energi og er således en form for aktiv transport.

Endocytose er den modsatte funktion af exocytose, hvor cellen udskiller molekyler og stoffer, som ellers ikke kan gennemtrænge cellemembranen.

Kilder 
 "Hole's Essentials of Human Anatomy and Physiology 13th Edition"

Mikrobiologi
Fysiologi
Rasmus Lund Pedersen

Rasmus Lund Pedersen (født 9. juli 1998 i Odense) er en dansk cykelrytter, der gør sig gældende både på landevej og indenfor banecykling.

Karriere 
Som junior rytter blev han danmarksmester i landevejscykling i 2015 (billedet) og vandt senere på året bronze ved VM for juniorer i Richmond, USA. I 2016 vandt han flere Nations Cup-løb i landevejscykling samt to sølvmedaljer ved VM i banecykling i Schweiz.  Herefter indstillede han karrieren og begyndte at spille amerikansk fodbold.

I 2019 genoptog Rasmus Lund Pedersen cykelkarrieren og skrev kontrakt med Coloquick Cycling. Samme år vendte han tilbage på det danske banelandshold og var med til at vinde guld ved flere World Cup stævner samt bronze ved VM i banecykling 2019  og guld ved Europamesterskaberne i Apeldoorn, Holland.  

I 2020 blev han sammen med Lasse Norman Hansen, Julius Johansen og Frederik Rodenberg verdensmester i 4000 meter holdforfølgelsesløb i Berlin, og holdet satte i den forbindelse tre verdensrekorder (den seneste i tiden 3.44,672 minutter). Præstationen var medvirkende til, at de fire ryttere blev valgt som Årets Sportsnavn 2020.

Det danske hold var efter verdensrekorderne favoritter ved OL 2020 i Tokyo (afholdt i 2021). Holdet, der denne gang bestod af Frederik Rodenberg, Niklas Larsen, Lasse Norman og Rasmus Lund, satte da også olympisk rekord i tidskørslen med 3.35,014 minutter og var derfor klar til semifinalen. I semifinalen kørte danskerne mod Storbritanniens hold, og danskerne var klart hurtigst. Da briternes tredjemand også måtte slippe sine holdkammerater, indhentede danskerne ham, men Rodenberg, som førte på det tidspunkt, så ikke briten og kolliderede med ham. Efter en del forvirring endte danskerne med at kvalificere sig til finalen, da de havde indhentet briternes tredjemand. Finalen stod mod Italien, der havde forbedret verdensrekorden i deres semifinale, fik en tæt afgørelse, hvor begge hold var under italienernes verdensrekord fra dagen forinden, og Italien tog guldet i tiden 3.42,032, mens danskerne kørte på 3.42,198 og vandt sølv.

Rasmus Lund Pedersen er indehaver af flere danske rekorder indenfor banecykling - bl.a. 1000 meter på tid (1:01,067), 3000 meter individuelt forfølgelsesløb (03:14,532) samt 4000 meter holdforfølgelsesløb for både juniorer (4:03,042) og for professionelle (3:44,672). Han er ligeledes en del af den danske bruttotrup frem mod OL i Tokyo 2021. 

I 2020 blev Rasmus Lund Pedersen (21 år) placeret som nr. 2 ved Danmarks Idræts Forbunds, Team Danmarks og Politikens kåring af Årets Fund.

Referencer

Eksterne henvisninger 

 
 

Mandlige cykelryttere fra Danmark
Årets Sportsnavn
Medaljevindere fra Danmark ved sommer-OL 2020
Olympiske sølvmedaljevindere fra Danmark
Deltagere for Danmark ved sommer-OL 2020
Personer fra Odense
Ethan Laird

Ethan Benjamin Laird (født 5. august 2001) er en engelsk professionel fodboldspiller, som spiller for EFL Championship-klubben Birmingham City.

Klubkarriere

Manchester United 
Laird kom igennem ungdomsakademiet hos Manchester United, og skrev sin første professionelle kontrakt med klubben i oktober 2018. Han fik sin førsteholdsdebut den 28. november 2019 i en Europa League-kamp imod kazakhstanske FK Astana.

Lejeaftaler 
I løbet af sin tid hos Manchester United, havde Laird en række lejeaftaler til Milton Keynes Dons, Swansea City, Bournemouth og Queens Park Rangers.

Birmingham City 
Laird skiftede i juni 2023 til Birmingham City på en fast aftale.

Landsholdskarriere 
Laird har repræsenteret England på flere ungdomsniveauer.

Referencer

Eksterne henvisninger 

Fodboldspillere fra England
Fodboldspillere fra Manchester United F.C.
Fodboldspillere fra Milton Keynes Dons F.C.
Fodboldspillere fra Swansea City A.F.C.
Fodboldspillere fra A.F.C. Bournemouth
Fodboldspillere fra Queens Park Rangers F.C.
Fodboldspillere fra Birmingham City F.C.
Weathering with You

Weathering with You (, Tenki no Ko, "Barn af vejret", er en japansk animeret romantisk fantasyfilm fra 2019 skrevet og instrueret af Makoto Shinkai. Historien foregår i Japan i en periode med usædvanligt regnvejr og fortæller historien om en gymnasiedreng, der løber hjemmefra til Tokyo og bliver ven med en forældreløs pige, der har evnen til at manipulere vejret.

Weathering with You blev frigivet i Japan den 19. juli 2019 og skulle have været frigivet i Danmark 12. marts 2020, men på grund af Coronaviruspandemien blev filmen først frigivet 28. maj 2020.

Eksterne henvisninger 
 

Animationsfilm fra Japan
Japanske film fra 2019
Japansksprogede film
Vølvens syner

{{Infoboks bog
 |titel         = Vølvens syner
 |originaltitel = 
 |oversætter    = 
 |billede       = 
 |billedtekst   = 
 |forfatter     = Henning Kure
 |illustrator   = Peter Madsen 
 |land          = Danmark
 |sprog         = Dansk
 |serie         = Valhalla
 |sider         = 56
 |forlag        = Carlsen
 |udgivet       = 2009
 |udgivet_dk    = 
 |format        = 
 |forgænger     = Muren  (2007)'
 |fortsættelse  = 
 |isbn          = 978 87 626 5805 9

 }}Vølvens syner er det femtende og sidste tegneseriealbum af Peter Madsen i serien om Valhalla, og blev udgivet i 2009. Historien er en genfortælling myterne om ragnarok baseret på Yngre Edda'' og mytekvadene Vafþrúðnismál, Fjolsvinnsmål og vølvens spådom.

Handling 
Fenrisulven er atter engang løs, og den strejfer omkring i Asgård. Samtidig er årstiderne gået i stå, for fimbulvinteren hærger, og det er alle tegn på, at ragnarok står for døren. Røskva mener dog, at hun sagtens kan indfange fenrisulven, ligesom hun gjorde sidste den var løs.

Referencer 

Valhalla
Litteratur i 1990
Polyseksualitet

Begrebet Polyseksualitet omhandler personer med en non-binær kønsforståelse, der er seksuelt tiltrukket af flere køn. Ikke at forveksle med panseksuel eller omniseksuel.

Sexologi
Kommunal- og regionsrådsvalg 2021

Kommunal- og regionalvalg 2021 blev afholdt 16. november 2021 for Danmarks 98 kommuner og fem regionale råd. Der var en stemmeprocent til kommunalvalget på 67,2 procent, hvilket er 3,6 procentpoint lavere end ved forrige kommunalvalg i 2017, hvor stemmeprocenten var på 70,8%. 2.436 politikere skulle vælges til kommunerne. Frederiksberg Kommune havde forhøjet antallet af medlemmer af kommunalbestyrelsen fra 25 til 29. 205 politikere skulle vælges til regionsrådene.

Valgret 
Personer, som var fyldt 18 år på valgdagen og ikke var umyndiggjorte, og som boede i kommunen/regionen havde valgret. Derudover skulle de opfylde mindst ét af følgende kriterier:
 være statsborgere i Danmark, et andet EU-land, Island eller Norge, eller
 være britiske statsborgere og have haft fast bopæl i Danmark siden 31. januar 2020, eller
 uden afbrydelse have haft fast bopæl i det danske rige i de sidste 4 år forud for valgdagen.

Antallet af brevstemmer var fordoblet i forhold til foregående år. For at sikre stemmeafgivningen trods Corona-smitte havde mange kommuner oprettet telte udendørs så smittede kunne 'vognstemme'; smittede vælgere ankom til fods og stemte i teltet, eller i bil og afgav stemme uden at forlade køretøjet.

Regionalvalg

Antal af medlemmer og politiske partier i regionsrådene

Valgdeltagelse

Regionsrådsformænd 
I fire af de fem regioner beholdt den siddende formand posten. Men i Region Nordjylland blev der indgået en aftale mellem Venstre, Dansk Folkeparti, Nye Borgerlige og Det Konservative Folkeparti om at give formandsposten til Mads Duedahl fra Venstre. Det var første gang siden regionens oprettelse i 2007, at Socialdemokratiet ikke vandt regionens formandspost.

Kommunalvalg

Antal af medlemmer og politiske partier i kommunalbestyrelserne 
Landsresultat:
Ændringerne angiver ændringer i forhold til kommunalvalget 2017.

Dansk Folkeparti blev valgt ind med 91 mandater i 71 kommuner, men efter at DF-profilen Lars Smith i Sorø fem dage efter valget skiftede til Det Konservative Folkeparti blev dette tal reduceret til 90 mandater i 70 kommuner.
Frederiksberg Kommune forhøjede antallet af medlemmer af kommunalbestyrelsen med 4 pladser fra 25 til 29.

Borgmestre før og efter valget 

Borgmestrene blev valgt på konstituerende møder i december 2021 for perioden 1. januar 2022 til 31. december 2025.

Referencer

Eksterne henvisninger 

 
Politiske valg i 2021
Baltijos Futbolo Akademija

Baltijos Futbolo Akademija eller BFA er en litauisk fodboldklub fra Vilnius.

Holdets farver er blå og hvid. Klubben har hjemmebane på BFA stadionas (kapacitet 300).

Historiske slutplaceringer

Klub farver 
 Blå og hvid

Nuværende trup 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Trænere 
  Domas Paulauskas (2018)
  Igoris Morinas (2019)
  Haroldas Šidlauskas (2022)

Noter

Eksterne kilder/henvisninger 
 Officiell BFA
 Officiell Hemsida 1lyga.lt

Fodboldklubber i Litauen
Etableret i 2007
DM i landevejscykling 2020

Danmarksmesterskaberne i landevejscykling 2020 blev afholdt den 23. august 2020 i Middelfart på Fyn. Konkurrencerne for U23 blev afholdt 12. og 13. september i Rødvig, Stevns Kommune på Sjælland. Enkeltstartsmesterskaberne for eliten og juniorer blev kørt den 3. oktober i Skælskør, Slagelse Kommune på Sjælland. Mesterskabet skulle oprindelig være afholdt i Give, Vejle Kommune, men blev pga. coronaviruspandemien flyttet til 2021.

Medaljeoversigt

Resultater

Herrer

Enkeltstart, elite

Linjeløb, elite

Enkeltstart, U23

Linjeløb, U23

Damer

Enkeltstart, elite

Linjeløb, elite

Referencer

Eksterne henvisninger 

 DM-medaljevindere gennem tiderne hos Danmarks Cykle Union

Cykelløb i 2020
2020
Sport i Middelfart
Ole Bollesen

Ole Bollesen (født 13. juli 1950) er en dansk lokalpolitiker, som repræsenterer Socialdemokratiet. Han blev borgmester i Syddjurs Kommune efter kommunevalget i 2017 for perioden 2018-2021.

Referencer 

Borgmestre i Danmark 2018-2021
Borgmestre fra Socialdemokraterne
Borgmestre i Syddjurs
Småländsk sommarnatt

Småländsk Sommarnatt (på dansk: Sommernat I Småland) er en instrumental sang af Eddie Meduza. Sangen kan findes på singlen med samme navn og kassetten Radio Ronka Nr. 1 fra 1988. Til denne sang bruger han pseudonymet Marcel Jelevac. 

Sangen har den alternative titel "Swedish Summer Night".

Musikvideo 
Musikvideoen bruger naturbilleder, som Errol Norstedt har filmet i 1987, og hans daværende kæreste Hanne Mikkelsen er synlig i den. Musikvideoen er inkluderet i filmen Privat Pirat. Han bruger den samme video til sangene "Skyrider" og "Jag Älskar Dig".

Bagsiden af singlen 
Bagsiden af singlen indeholder sangen "Birds And Bees" og til denne sang bruger han pseudonymet Terry Clifton. Sangen har den alternative titel "Blommor Å Bin".

Referencer 

Sange fra 1988
Eddie Meduza-sange
Sange fra Sverige
Singler fra 1988

Eksterne henvisninger 

 Eddies Himmel på Luftkaffe.se, hentet 29 februar 2020
 Swemusic.se på Swemusic.se, hentet 29 februar 2020